Document ID: 32007R1232

KOMISIJAS REGULA (EK) Nr. 1232/2007
(2007. gada 22. oktobris),
ar ko paredz atkāpi no Regulām (EK) Nr. 2058/96, (EK) Nr. 1964/2006 un (EK) Nr. 1002/2007 attiecībā uz ievešanas atļauju pieprasījumu iesniegšanas termiņu un ievešanas atļauju izdošanas termiņu 2007. gada decembrī saskaņā ar tarifa kvotām rīsu nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 18. jūnija Regulu (EK) Nr. 1095/96 par koncesiju īstenošanu, kas iekļautas sarakstā CXL, kas izveidots GATT XXIV panta 6. punkta sarunu nobeigumā (1), un jo īpaši tās 1. panta 1. punktu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (2) un jo īpaši tās 13. panta 1. punktu,
tā kā:
(1)
Komisijas 1996. gada 28. oktobra Regulā (EK) Nr. 2058/96, ar ko atver tarifa kvotu KN koda 1006 40 00 šķeltajiem rīsiem, kas paredzēti KN koda 1901 10 pārtikas izstrādājumu ražošanai, un paredz šīs kvotas pārvaldi (3), noteikti īpaši ievešanas atļauju pieprasījumu iesniegšanas un ievešanas atļauju izdošanas noteikumi attiecībā uz šķeltajiem rīsiem saskaņā ar tarifa kvotu 09.4079.
(2)
Komisijas 2006. gada 22. decembra Regulā (EK) Nr. 1964/2006, ar ko, piemērojot Padomes Regulu (EEK) Nr. 3491/90, atver Kopienas tarifa kvotu rīsiem, kuru izcelsme Bangladešā, un paredz šīs kvotas pārvaldību (4), noteikti īpaši ievešanas atļauju pieprasījumu iesniegšanas un ievešanas atļauju izdošanas noteikumi attiecībā uz Bangladešas izcelsmes rīsiem saskaņā ar tarifa kvotu 09.4517.
(3)
Komisijas 2007. gada 29. augusta Regulā (EK) Nr. 1002/2007, ar ko paredz sīki izstrādātus piemērošanas noteikumus Padomes Regulai (EK) Nr. 2184/96, kas attiecas uz tādu rīsu importu Kopienā, kuru izcelsmes un nosūtīšanas vieta ir Ēģipte (5), paredzēti īpaši ievešanas atļauju pieprasījumu iesniegšanas un ievešanas atļauju izdošanas noteikumi attiecībā uz rīsiem saskaņā ar tarifa kvotu 09.4094.
(4)
Ņemot vērā svētku dienas 2007. gadā, jāizdara atkāpes no Regulām (EK) Nr. 2058/96, (EK) Nr. 1964/2006 un (EK) Nr. 1002/2007 attiecībā uz ievešanas atļauju pieprasījumu iesniegšanas un šo atļauju izdošanas termiņu, lai nodrošinātu attiecīgo kvotu apjomu ievērošanu.
(5)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
1. Paredzot atkāpi no Regulas (EK) Nr. 2058/96 2. panta 1. punkta otrās daļas, pēc 2007. gada 17. decembra pulksten 13.00 pēc Briseles laika vairs nevar iesniegt atļauju pieprasījumus šķelto rīsu ievešanai par 2007. gadu saskaņā ar tarifa kvotu 09.4079.
2. Paredzot atkāpi no Regulas (EK) Nr. 1964/2006 4. panta 3. punkta, pēc 2007. gada 17. decembra pulksten 13.00 pēc Briseles laika vairs nevar iesniegt atļauju pieprasījumus Bangladešas izcelsmes rīsu ievešanai par 2007. gadu saskaņā ar tarifa kvotu 09.4517.
3. Paredzot atkāpi no Regulas (EK) Nr. 1002/2007 2. panta 3. punkta, pēc 2007. gada 14. decembra pulksten 13.00 pēc Briseles laika vairs nevar iesniegt atļauju pieprasījumus Ēģiptes izcelsmes un no Ēģiptes sūtītu rīsu ievešanai par 2007. gadu saskaņā ar tarifa kvotu 09.4094.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 22. oktobrī

Labels: 3
17
18